RESOLUCIÓN do 24 de abril de 2000, da Dirección Xeral de Ordenación Educativa e de Formación Profesional, pola que se conceden axudas para o desenvolvemento de proxectos educativos conxuntos no marco do Programa Sócrates, Lingua, Acción E, que se van realizar entre o 1 de marzo de 2000 e o 31 de xullo de 2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/05/2000

Por orde da Consellería de Educación do 1 de setembro de 1999 (Diario Oficial de Galicia do 30), convocáronse axudas para o desenvolvemento de proxectos educativos conxuntos no marco do Programa Sócrates, Lingua, Acción E.
De conformidade co disposto no punto décimo da citada orde,
RESOLVO:
Primeiro.-Adxudicarlles axudas, pola contía que se indica, para a realización de intercambios e encontros escolares que se van desenvolver entre o 1 de marzo de 2000 e o 31 de xullo de 2001, ós centros que figuran relacionados no anexo I. No anexo II figuran os centros en lista de reserva mentres que no anexo III se indican os centros excluídos e a súa causa.
Segundo.-O libramento das axudas ós centros realizarase a través da Axencia Nacional Sócrates. A dita axencia enviará a cada un dos centros seleccionados o modelo de contrato elaborado pola Comisión Europea. Este documento deberá ser cuberto e asinado polo director do centro e remitido posteriormente á Axencia Nacional Sócrates (Paseo del Prado, 28, 8ª planta. 28014 Madrid)
Terceiro.-Unha vez recibidos os fondos da Comisión Europea, a Axencia Nacional Sócrates iniciará a tramitación para efectua-lo libramento das cantidades correspondentes a cada un dos centros seleccionados, de acordo co establecido nos contratos asinados polos ditos centros.
Cuarto.-De acordo coa normativa vixente, os beneficiarios deste tipo de axudas quedan obrigados a:
1. Comunicar, se é o caso, a obtención de subvencións ou axudas, para a mesma finalidade, de calquera Administración ou ente público ou privado, nacional ou internacional.
2. Someterse ás actuacións de comprobación que, se é o caso, poida efectua-la Consellería de Educación e Ordenación Universitaria, así como a Axencia Nacional Sócrates e a Comisión Europea.
3. Xustifica-lo correcto investimento das axudas recibidas, mediante a presentación da seguinte documentación:
3.1. Memorias.
Os centros beneficiarios enviarán memoria descritiva do Proxecto Educativo Conxunto (PEC), cunha extensión máxima de 25 folios. A dita memoria reflectirá o grao de cumprimento dos obxectivos programados, a lista de alumnos participantes e a avaliación das actividades levadas a cabo, incluíndo o producto final elaborado polos alumnos. Poderá xuntarse material audiovisual. Enviarase igualmente copia do informe financeiro final e da folla de estatísticas enviada á Axencia Nacional Sócrates.
A documentación deberá remitirse á Dirección Xeral de Ordenación Educativa e de Formación Profesional (Edificio San Lázaro 107. 15771 Santiago de Compostela), especificando «Programa Sócrates, Lingua, Acción E», no prazo dun mes desde a finalización da actividade.
3.2. Xustificación económica.
3.2.1. Un informe financeiro final que inclúa o total dos gastos reais que poidan optar á axuda e nos que se incorrese para a participación, así como os ingresos totais, en particular os cofinanciamentos obtidos. Este informe presentarase seguindo o modelo de liquidación de subvención enviado pola Axencia Nacional.
3.2.2. Os billetes orixinais de transporte (avión, tren) de tódolos participantes no intercambio e as facturas de aloxamento.
3.2.3. A folla estatística enviada pola Axencia Nacional con tódolos datos cubertos.
3.2.4. Un resumo de dúas páxinas escrito á máquina e a dobre espacio do informe final (memoria pedagóxica) sobre as actividades desenvolvidas durante o proxecto, que conteña a lista cos nomes dos participantes no intercambio, e mención ó producto final dos alumnos.
A citada xustificación económica deberá remitirse á dita Axencia Nacional Sócrates, e dentro do prazo marcado no punto 3.1., exceptuando a ficha de liquidación financeira, que se remitirá nos dez días seguintes ó da súa recepción.
Quinto.-A non-xustificación da axuda percibida conforme o disposto nestas bases comportará o reintegro á Axencia Nacional Sócrates das cantidades non xustificadas e as esixencias dos xuros de demora, sen prexuízo das responsabilidades administrativas en que poida incorrer conforme os artigos 81 e 82 da vixente Lei xeral orzamentaria na súa nova redacción dada pola Lei 31/1990, do 27 de decembro.
Sexto.-Calquera alteración das condicións tidas en conta para a concesión das axudas e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución da concesión.
Sétimo.-Contra esta resolución os interesados poderán interpoñer recurso de alzada perante o conselleiro de Educación e Ordenación Universitaria, no prazo dun mes, contado a partir do día seguinte ó da súa publicación no Diario Oficial de Galicia,
segundo o disposto nos artigos 114 e 115 da Lei 4/1999 (BOE do 14 da xaneiro).
Disposicións derradeiras
Primeira.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de abril de 2000.
José Luis Mira Lema
Director xeral da Dirección Xeral de Ordenación
Educativa e de Formación Profesional
ANEXO I
Proxectos seleccionados
Centro
Provincia
Título do proxecto
País
Axuda
euros
IES Val Miñor-Nigrán
Pontevedra
A identidade europea a través das diferencias
Alemaña
5.950
IES Portovello-Ourense
Ourense
Eje motivador del aprendizaje del francés
Francia
2.940
IES de Barro-Barro
Pontevedra
La arquitectura medieval en Auvergne y Galicia
Francia
6.227
IES O Couto-Ourense
Ourense
Intercambio lingüístico Ourense-Camberley
Inglaterra
4.116
IES de Arzúa-Arzúa
A Coruña
No camiño de Martín Guerre
Francia
5.040
IES de Allariz-Allariz
Ourense
As actividades extraescolares: dinámica e motivación
Francia
8.175
Efa Piñeiral-Arzúa
A Coruña
Comprenderse no marco de dúas linguas distintas pero de orixe común
Francia
3.584
IES Daviña Rei-Monforte de Lemos
Lugo
Galicia-Bretaña: el medio ambiente: ¿una inquetud compartida?
Francia
5.040
IES Río Cabe-Monforte de Lemos
Lugo
Galicia-Bretaña: el medio ambiente: ¿una inquetud compartida?
Francia
5.040
IES A Pinguela-Monforte de Lemos
Lugo
Galicia-Bretaña: el medio ambiente: ¿una inquetud compartida?
Francia
4.620
IES María Sarmiento-Viveiro
Lugo
Connaissance d'une langue, découverte d'un pays
Francia
2.455
IES A Sangriña-A Guarda
Pontevedra
Encontrémonos en nuestra parte de Europa
Italia
4.470
ANEXO II
Centros en lista de reserva
Nº de orde
Centro escolar
Localidade-provincia
País de destino
1
EFA A Cancela
As Neves-Pontevedra
Italia
2
IES Vilar Ponte
Viveiro-Lugo
Inglaterra
3
IES Pedra da Auga
Ponteareas-Pontevedra
Francia
4
IES Vilar Ponte
Viveiro-Lugo
Francia
5
EFA Fonteboa
Coristanco-A Coruña
Francia
6
IES de Sar
Santiago de Compostela-A Coruña
Francia
7
IES A Carballeira
Ourense-Ourense
Francia
8
IES Santa Irene
Vigo-Pontevedra
Francia
9
IES Santo Tomé de Freixeiro
Vigo-Pontevedra
Francia
10
IES A Farixa
Ourense-Ourense
Francia
11
IES Blanco Amor
Ourense-Ourense
Francia
12
IES O Couto
Ourense-Ourense
Francia
13
IES Os Rosais-2
Vigo-Pontevedra
Inglaterra
14
Colexio Santiago Apóstol
Vigo-Pontevedra
Francia
15
IES Fernando Esquío
Neda-A Coruña
Polonia
16
IES San Mamede
Maceda-Ourense
Francia
ANEXO III
Centros exluídos
Centro
Localidade-provincia
Causa de exclusión
IES Ribeira do Louro
O Porriño-Pontevedra
Non se adapta á convocatoria
IES CPI Progreso
Catoira-Pontevedra
Non se adapta á convocatoria